**Opgave 1**

1. Gå ind på kommunens hjemmeside og find ud af, hvordan unge kan komme med forslag, som kommunen vil forholde sig til. Det er meget forskelligt fra kommune til kommune og I skal garanteret lede lidt. Prøv evt. at søge med ord som unge-indflydelse og borgerinddragelse.
2. Hvis I ikke finder noget, så ring til Borgerservice og spørg, hvad I skal gøre.
3. Notér hvilke muligheder I finder og hvor I fandt dem.    ­­­

**Opgave 2**

1. Tænk over, om der er et emne i samfundet, som I godt kunne tænke jer at få mere at vide om eller som I synes, at der skal mere fokus på.
2. Kontakt Hovedbiblioteket i kommunen og bed om at tale med en bibliotekar, der kan hjælpe jer. Aftal et møde, hvor I kan stille spørgsmål. Hvem spørger og hvem noterer svarene ned?
3. Bed bibliotekaren om eksempler på forskellige slags oplysning, som biblioteket har stået for. Prøv f.eks. at spørge, hvad der er det vildeste oplysningsarrangement, biblioteket har lavet. Er der en chance for, at biblioteket vil tage jeres emne op?

**Opgave 3**

1. Tænk over en “kulturel aktivitet”, som I ville synes var spændende.
2. Kontakt Hovedbiblioteket og spørg efter en bibliotekar, der kan hjælpe. Aftal et møde, hvor I kan stille spørgsmål. Hvem spørger og hvem noterer svarene ned?
3. Spørg om biblioteket kun vil lave aktiviteter om finkultur (som fx bøger eller kunst)? Eller eller om de også vil være med til at lave noget om f.eks. mode, fankultur eller graffiti?
4. Hvilken form for aktiviteter kan de være med til at arrangere - ud over møder på biblioteket? F.eks. koncerter eller festivaler eller noget tredje? Prøv f.eks. at spørge, hvad der er det vildeste kulturarrangement, biblioteket har lavet. **Opgave 4**
5. En mulighed for indflydelse er at kontakte en politisk ungdomsorganisation (ungdomsparti) og høre om de vil hjælpe med at føre en sag frem for deres “moderparti” i Kommunalbestyrelsen.
6. Find ud af, hvilke politiske partier, der er i Kommunalbestyrelsen. Det står på kommunens hjemmeside.
7. Googl jer frem til, om partierne har en ungdomsorganisation i jeres kommune og skriv navnet på kontaktpersonen.

**Opgave 5**

1. De fleste kommuner har et Ungdomsråd, som unge kan bruge for at få indflydelse i kommunen. Find ud af om kommunen har et Ungdomsråd
(- Googl kommunens navn + ungdomsråd eller ungeråd.)  Hvis I ikke finder det her, så prøv på kommunens site.
2. Find ud af, hvad Ungdomsrådet laver. Notér dets sidste aktivitet og hvornår det var og kontaktpersonen til Ungdomsrådet?

**Opgave 6**

(Tilføj lokale indflydelsesmuligheder her)